SWIFT xalqaro bank hisoblari tizimi, Bangladesh markaziy bankiga uyushtirilgan xakerlik hujumiga o‘xshash ikkinchi yirik kiberxuruj amalga oshirilgani xaqida bayonot berdi. O‘shanda, Bangladesh banki hisoblaridan 80 mln. dollar mablag‘ o‘marilgan edi, deb oydinlik kiritmoqda RIA «Novosti». SWIFT tayanayotgan ekspertlar fikricha, ikkinchi kiberhujum shundan dalolat beradiki, Bangladesh bosh moliya muassasasida sodir etilgan o‘g‘irlik, «alohida hodisa bo‘lmay, banklarga qarshi keng va puxta o‘ylangan kampaniyaning bir qismidir». SWIFT’ning ma’lumotlariga ko‘ra, ikkinchi xurujning nishoni sifatida tijorat banki tanlangan. Hozircha uning nomiga oydinlik kiritilmayapti. Tizim vakilining aytishicha, mazkur jinoyatga bank xodimlari ham aloqador bo‘lishi ehtimol. Aprel oyi oxirlarida SWIFT xalqaro bank hisob-kitoblari tizimi bir necha marotaba xakerlar hujumlariga uchragani xaqida ma’lum qilingan edi.